Kwisituba saba balelani kweli pepa lanamhla kuko incwadi ebalwe ngu Booi Kwaza, ogama lingaqalwa kuviwa ku ’mandla wase Cradock. Le ncwadi iteta ngento esihlala siteta, esiteta, esisaya kuteta ngayo, kweli pepa. Sisiti, into eyode incipise izi’roTo zetu, malunga nemicimbi yolaulo, kukuba siti tina bamnyama situmele aboba yimi lomo yetu kwintlanganiso ezigqiba imicimbi eti icukumise nati. Indlela yokwenza lento ivulekile, imhlope: sekusele ukuba sisuke sizizamazamise. Ukuze abafundi betu baqonde ukuvuleka kwale ndlela soka sibanike amazwi e Ruluneli yetu yokugqibela, eseli pesheya ngoku, siteta ngo Sir Bartie Frere. Kwakuse ntlanganisweni apo wateta kona lo mnumzana. Ute ekumeni kwemiteto yase Koloni akuko nto ingema endleleni yomntu omnyama ukuba abe lilungu le Parlamente ye Koloni, nokuba le Rulumente. Oko kutsho ke kukubonisa ukuba into ilele kwakuti bamnya­ma. Into esinga dibaniyo kuyo nombaleli wetu obekekileyo inye, kwezinye zona siyavumelana “intliziyo nompefumlo.” Londawo yile: lento iyawa iya kupelela entetweni zekungabiko zenzo. Benge siba siyatakazela ukuba ube siti u Mr. Kwaza “Tina apa e Cradock sifake amadoda abuse bumnyama, amakulu a , encwadini yabane lungelo loku nyula amadoda e Parlamente; ngexesha elizayo songenisa kwelo bunga u Mr, aye kutetelela tina.” Akatsho ke, iyawa nga mazwi ngapandle kwezenzo. Zikatazeni bantu bakowetu ngelungelo yenu! Mabe ngulowo nalowo, oziqondayo ezizinto avise abahleli naye ngala malungelo, ancedise ukungenisa kwincwadi yaba *voti,* zekuti exesheni bakuba baninzi abantu, bangenise owabo umntu, mhlope, mnyama, asikatali. Libakala lokuqala ke elo lokungena e *Paradesini* yenkululeko.

Intsuku ze 9 ne 10 zo April, zazi zezi balulekileyo kwi bandla lase Heald Town. Wabu ngumhla womgidi wosapo lwezikulu zecawa zase Heald Town ekaya, neza kwa Wezo no Nobanda, imizana emibini engapandle. Njengo kuba kuhlala kubanjalo, kwakunge nganga mntu; into eninzi yabase mzini yayi “gwaz’ u Tshaka.” Yati imihla leyo yancamisa ngokuba mihle; ilanga lali balela pezu kwelizwe eliluhlaza, elisand’ ukunelwa yimvula enkulu. Ezulwini kwakungeko naliuye ilifu. Sasinjalo isibonakalo mhla waqala umsebenzi ukumka komhla, etyalikeni, nge Cawa. Imfundo yentsapo yayincomeka, njengoko yayinjalo nengculo. lutshumayelo ezabakoyo eziyelelene nomgcobo lowo, zashunyayelwa ngu Rev. Charles Mahlutshana, wase Nqwebebeni, owaba kumbuza abantu base Nxukwebe, abalukolo, nemisebenzi, ipumle ekubaliseni nge mini zika Ayliff, onyana namhla bamguqukeleyo umntu omnyama. ukuba baya shiywa zezinye i Ramente, bona basazincoma ngokwenziwa ngabantu bapesheya. Ezinyaniso zirara azibavusanga, siyoyika tina, abantu baleyo “Sardis yanamhla.” Ngo Mvulo ibuye yadibana inkita. Njengaba semzini sasiko namanye amadodana, kulomgcobo, emasiti uhlobo abapatwa ngalo abasemzini, lokuba banikwa indawo ezingafunwa bani, ezikude kwizinto ezibukekayo; abanye bayekufakwa engxushu-ngxushwini yentwana ezincinane, babe bekatywa zizo— yonke lento asina ntloni ukuyibalula njenge hlazo elikulu elinoku bekwa pezu kwaba lungiseleli balo mgcobo. Uhlobo lokupata impi yase mzini olunjalo aluka funyanwa ema balini abamnyama, nakwa waba mhlope. Danke, kodwa ukuba lento ipelele etyalikeni, ze emakaya babenobubele abantu obungumangaliso. Fanukuba noko abantu babewexulwe ngumgco­bo wabo, aza abasemzini basebe ngati ziziporo nje. Ukuba kunjalo asiteti nto kakulu. Zikangelwe zonke izinto lentlanganiso ayifananga neyaya ndulelayo. Asikolwa ukuba kuko nto ngapezulu esingayi tetayo. Intsapo ngo Mvulo ukumka ko­mhla zazigcobisa ngemidlalo etafeni elinge mgama nomzi.

U.D. B.— Lama gama matatu ngabalula abantu e Dia­mond. abatenga lomatye ngapandle kwelungelo, nange mali ezincinane. Xa azeleyo enjiwanje ukubalwa kwawo— *Illicit Diamond Buyers.* E Parlamente kuke kwa xoxwa nge ndlela abangati ababantu bancitshiswe ngayo: kubonakele amanye amalungu engayi nyamekele kakulu lonto. Kwabako impitizelo enkulu e Kimberley ngenx’ enoko pakati kwabantu abalahlekwayo ngokubako kwabantu abayitengisa i Diamond ngasese. Ite enye ye *Editors* zama pepa elo, eye *Independent* engu Mr. W. T. Eady, yatyakatvwa nge sabokwe ngaba bantu bazi I. D. B.

Ukunqaba komsebenzi e Diamond Fields. — “ Sinosizi,” itsho *Independent* eshicilelwa e Diamond, “ukubona amanani ododana, amana ukufika evela e England nase Koloni, efuna umsebenzi, nangalo nxa, inani labantu abangena msebenzi lisanda yonke imihla. Seloko senze into enye sicebisa amapepa angase zantsi, ukuba ayale abantu ukuba bangenyuki belinde indawo ezitile zemisebenzi. Okweli xesha akuko temba nakubani, de abe unomsebenzi afunde wona *(a profession,')* mhlaumbi une mali yoku susela, ukuba eze elindele akwenza kulunga kuni apa. Umsebenzi awandile, nezinto zite zole tu. Sanele ngabantu abemi apa ngapandle kokuba kongezwe abanye.” Kanti kuseko abantu abati xa bateta nge Diamond no msebenzi—abafuna ukuya kwelo—u tike ngati ngabantu abasinga e“ Jerusa­lem.”

INCEDISO ZE MFUNDO.

Abafundi besi *Gidimi* bokumbula kwinyanga ezimbalwa ezidlulileyo, kwabonakala isaziso esibanzi, sibika imali ezabizwa ngeligama. Uviwo lwabafuna bexaswe ngazo, lwabako malungana nokupela kuka March, yaza ingxelo yokuma kwababe ngene, yavakaliswa entlanganisweni yomlisela nomtinjana ofunda apa, ngo April 11, u Rev. Dr. Stewart, esesihlalweni. Abalungenayo uviwo yaba ngama shumi omatatu anesitandatu. Ixabiso ekwaku sukelwa lona ngama 400. Amagama nama xabiso siyawa landelisa: —

1. Geo. Williams, Bedford, ... ... ... 329.
2. Walter Rubusana, Peelton, ... ... 302.
3. Louis Joel, Graaff Reinet, ... ... 299.
4. Jeremiah Makoloyi, Thaba Nchu, ... ... 270.
5. David Sobekwa, Oxkraal, ... ... 256.
6. Robert Mantsayi, Hendersen, ... ... 254.
7. Johannes Mdima, Natal, ... ... ... 252.
8. Geo. Mate, Butterworth, ... ... 238.
9. Jane Bisset, Lovedale, ... ... ... „.231
10. Jolin Yekele, Knapp’s Hope, ... ...
11. Richard Soga, Emgwali, ... ... ... 227.
12. Samuel Sihunu, Knapp’s Hope, ... ... 224.
13. Attwell Hobohobo, Peelton, ... ... 202.
14. Daniel Lutuli, Natal, ... ... ... 199.
15. Joseph Mzamo, Port Elizabeth, ... ... 194.
16. Henry Magocoba, Butterworth, ... ... 191.
17. John Lokwe, Goschen, ... ... ... 182.
18. Emily Zantsi, Oxkraal, ... ... ... 160.
19. Eben. P. Koti, Peelton, ... ... ... 156.
20. Alfred Moletsane, Thaba Nchu, ... ... 155.
21. Robert Ndevu, Port Elizabeth, ... ... 151.
22. Bryant Cele, Natal, ... ... ... 149.
23. Ebenezer Tsewu, Gqumahashe, ... ... 148.
24. Simon Manqele, Natal, ... ... ... 144.
25. John Adams, Port Elizabeth, ... ... 139
26. John Moroko, Thaba Nchu, ... ...
27. Cilia Msikinya, Kwezana, ... ...
28. Stanton Nzoyi, Fort Beaufort, ... ... )138
29. Nokwenza Mganu, Zidenge, ... ... 132.
30. Bangiwe M’bono, Burnshill, ... ... 115.
31. Nziweni Sodidi, Roxeni, ... ... ... 97.
32. Katie Dick, Lovedale, ... ... ... 86.
33. Matilda Sobikwa, Somerset East, ... ... 70.
34. Anne Makunga, Shiloh, ... ... ... 55.
35. Ellen Makula, Mgqakwebe, ... ... 45.
36. Eliza Waqu, Mxelo, ... ... ... 41.

Yonke lendimbane yahlulwe kuma gqiza amatatu. Elokuqala libe lelezi Tyudeni, elesibini lalelezi Tyudeni ezinci­nane, elesitatu lalelo mtinjana. Zite ke ezincediso zanikelwa kwintwala ndwe zalamaqela omatatu ngoluhlobo. Kwi *class* yezi Tyudeni amaxabiso mabini; elokuqala leli nani £1.5, lifunyenwe ngu George Williams; elesibini leli nani £10, lifunyenwe ngu Walter Rubusana. Kwi *class* yesibini, 1. £12, Louis Joel; 2. £9, David Sobekwa; 3. £8, Robert Mantsayi. Kwi *class* yentombi, 1. £5, Jane Bisset; 2. £5 nayo, Emily Zantsi. Ubani wozifundela afike kwesake isigqibo, tina singagqiba ngoku cacisa lento ukuba nobani, nowasipina isikolo, efuna ukuza kufunda apa e Lovedale, angeza koluviwo, aze ati ukuba uyifumene enye yezi ncedo afunde ngapandle koku batala, lonke ixesha emali isamncedayo.

E Parlamente u Mr. Saul Solomon, ngo 25 April, ubize ingxelo yabantu abasengaba banjwa benfazwe e Cape Town. Ababantu, singati ukucazela abafundi betu zinkosi zakwa Xosa, ezisesebu banjweni. Asiyazi into engaba into ka Solomon izakuyenza ngale ngxelo, kodwa singebi siyaposisa xa siti fanukuba iza kwenza ingxoxo ngabo.

Induna zakwa Zulu eseke saxela ngazo kwa kwezi “Zinto nge Zinto,” ezifuna u Cetywayo egodukile, kutiwa zininzi. Pakati kwazo kutiwa kuko i Nkosi zonke ezinkulu, abaninawa ababini baka Cetywayo no Dabulamanzi. Pambi kwe Governor u Sir Henry Bulwer, baya kuveliswa ngu Mr. Osborne osi Sandla sama Ngesi kwa Zulu.